१९६२ के भारत-चीन युद्ध में रेज़ांग ला कुमाऊं रेजिमेंट के १३ कुमाऊँ दस्ते(अहीर टुकड़ी) का अंतिम मोरचा था। दस्ते का नेतृत्व मेजर शैतान सिंह कर रहे थे जिन्हें अपनी वीरता के लिए मरणोपरांत परमवीर चक्र मिला। यहाँ भारतीय और चीनी बलों के बीच मुठभेड़ में १२३ सैनिकों के भारतीय दस्ते में से ११४ ने अपनी जाने दी थीं। इनके लिए हरियाणा के रेवाड़ी गाँव में एक स्मारक बनाया गया है जहाँ से इस दस्ते के कई सिपाही आए थे। इस स्मारक पर दर्ज है की इसी लड़ाई में १३०० चीनी सैनिक मारे गए थे।